Leani Nel - Podiumpret Leeskompetisie Finale Rondte

By: Leani Nel

Leani Nel Short URL: https://www.backabuddy.co.za/leani-nel

Personal message

Hello, my naam is Leani Nel. Ek is 'n graad 3-leerling by Laerskool Krugerpark in Mokopane, Limpopo. Ek het deurgedring na die finale rondte van die nasionale Podiumpret Leeskompetisie wat plaasvind op 6 September by die PaarlFM ateljee in Paarl, Wes-Kaap.



Podiumpret - voorheen Kansvatter - het reeds in Augustus 2012 begin kursusse aanbied in die skryf van toesprake.

Podiumpret fokus op leierskapontwikkeling en handhaaf daarom ook dieselfde hoë standaard as die ATKV. Die eerste drie kompetisies is in September 2013, 2014 en 2015 gehou by Hoërskool Montana in Pretoria. Hierdie was 'n jaarlikse geleentheid waar slegs op een dag 'n Sprekersvaardigheidkompetisie gehou is - hoofsaaklik vir skole in en om Pretoria.

Sedert 2016 het die kompetisie verhuis na die Paarl waar dit vir laerskole in die Wes-Kaap aangebied is. In 2017 is die kompetisie uitgebrei na hoërskole in die Wes-Kaap. Verlede jaar het Podiumpret die eerste nasionale kompetisie gehou waaraan 180 leerlinge vanuit 43 skole in vyf provinsies deelgeneem het.

Vanjaar is daar 92 skole in sewe provinsies betrokke. Nagenoeg 1,000 leerlinge het ingeskryf en is uitgedun na 300 leerlinge wat in die finaal gaan deelneem. In Limpopo het daar slegs drie leerlinge per graad deurgedring.

Benewens die standaard leeskompetisie op 6 September, word lesers vanjaar geëvalueer of hulle gereed is om op die lug (radio) voorlesings te doen en/of voor 'n gehoor. Graadwenners se name word op 'n plaatjie by die Olienhoutboom in die Taalmonument se tuin aangebring. PaarlFM - in samewerking met die plaaslike biblioteek - gaan vanjaar opnames maak van Bybelvoorlesings waarin die leser sy/haar naam en die skool waarvandaan hulle kom gaan sê voordat hulle met die voorlesing begin. Op hierdie wyse word die kultuuraktiwiteite van die skole bemark. Hierdie opnames word beskikbaar gemaak aan belangstellendes en word ook versprei na al die ouetehuise in die Paarl as deel van die biblioteek se verantwoordelikheid ten opsigte van bejaardes.

Vir beoordeling word gebruik gemaak van lede van die plaaslike Toastmasters Vereniging, ATKV-geakkrediteerde beoordelaars sowel as die direksie en prokureurs van Faure & Faure.



Individue, instansies en besighede geassosieer met Podiumpret:

Tamaryn Green - Mej. SA 2018

Wicus van der Merwe - Tolla van der Merwe se seun

Tracey Lange - TV aanbieder en radiopersoonlikheid

Guilma Stander - voorleser en aanbieder op RSG en Radio Kansel

Akademia

Afrikaanse Onderwys Netwerk

Afrikaanse Taalmonument

Seeff Wynlande

Woordeboek van die Afrikaanse Taal

NB Uitgewers

LAPA Uitgewers

Faure & Faure Prokureurs

Die Historium

Hoërskool Paarl Gimnasium



Onkostes

Die totale beraamde kostes om aan die Podiumpret finale rondte deel te neem beloop ongeveer R10,000. Dit sluit in:

Akkommodasie vir twee nagte in Paarl

Vliegkaartjies

Vervoer na en vanaf die lughawens

Etes

Sakgeld





Die doelwit van R12,000 sluit BackaBuddy se bank- en administrasiekoses in.

Ek maak in totaliteit staat op borge om my deelname in hierdie kompetisie te laat realiseer. Enige fondse wat moontlik oorbly ná die uitgawes hierbo gedek is, sal gespaar word vir my tersiêre onderrig. My pa, Rudi Nel, sal my na Paarl vergesel om my daar te ondersteun en sal ook die finansies en betrokke reëlings namens my hanteer.

Donations